The Broadsword and the Beast
The Broadsword and the Beast — ბრიტანული პროგრესული როკ-ჯგუფ ჯეთრო ტალის მეთოთხმეტე სტუდიური ალბომი, რომელიც გამოვიდა 1982 წელს. ალბომის 2005 წლის გამოცემაშ შეტანილი ჯგუფის ლიდერ იენ ანდერსონის კომენტარების თანახმად, ეს არის კოლექტივის რამდენიმე საუკეთესო მუსიკალური კომპოზიცია. დისკში ერთმანეთს ერწყმის 1980-იანი წლების ჟღერადობა და ფოლკ-როკი, რომლითაც ჯეთრო ტალი ცნობილი იყო წინა წლებში. საკონცერტო ტურნე ამ ალბომისთვის იყო უკანასკნელი, რომელზეც თეატრალიზებული ელემენტები გამოიყენებოდა. მთლიანი სცენა მოწყობილი იყო მეკობრეების გემის სტილში. მოგვიანებით, ალბომის ახალ გამოცემაში დამატებულ კომენტარებში ანდერსონი ამბობდა, რომ ეს სულელური იყო. ალბომის გარეკანის ავტორია მხატვრი იენ მაკკეიგი. რუნები გარეკანზე აღებულია ანგლო-საქსური სისტემიდან. „Cheerio“, ორიგინალური ალბომის უკანასკნელი სიმღერა, ხშირად სრულდება კონცერტების ფინალური ნომრის სახით. დისკის 2005 წლის გამოცემაში შეტანილია რვა დამატებითი კომპოზიცია, რომელიც ჩაიწერეს ალბომზე მუშაობისას, მაგრამ არ შეიტანეს პირველ გამოცემაში.